Bizalomerősítő látogatás | Magyar Nemzet	Bizalomerősítő látogatás | Magyar Nemzet
A cikk emailben történő elküldéséhez kattintson ide, vagy másolja le és küldje el ezt a linket: https://magyarnemzet.hu/kulfold/bizalomerosito-latogatas-8370150/
2020. július 13. hétfő 06:05 2020. 07. 13. 06:11
Budapestre látogat csütörtökön Annegret Kramp-Karrenbauer német védelmi miniszter, a kormányzó Kereszténydemokrata Unió (CDU) elnöke – értesült a Magyar Nemzet több diplomáciai forrásból. A visegrádi országokat és Bulgáriát érintő körútja során kétnapos vizitre érkezik hazánkba a politikus asszony, s megbeszéléseket folytat többek között Orbán Viktor miniszterelnökkel és Benkő Tibor honvédelmi miniszterrel.
A védelmi miniszteri posztot éppen egy éve betöltő Annegret Kramp-Karren­bauer látogatásának célja a közép-euró­pai országokkal való együttműködés megerősítése, illetve az utóbbi években a különböző politikai viták által terhelt német–magyar viszony javításának a szándéka – mondták lapunknak diplomáciai forrásaink.
Úgy tudjuk, hogy a politikus asszony látogatásának előkészítésében kulcsszerepet vállalt, s emiatt Berlinbe látogatott Novák Katalin család- és ifjúságügyért felelős államtitkár, a Fidesz alelnöke, illetve a német kereszténydemokrata politikusokkal rendkívül jó és szoros kapcsolatokat ápoló Gulyás Gergely Miniszterelnökséget vezető miniszter. Tárgyalásaik során eszmecserét folytattak mások mellett Wolfgang Schäubléval, a Bundestag elnökével, a nagy becsben tartott veterán CDU-politikussal.
A magyar miniszterelnök és a CDU elnöke korábbi berlini találkozójukon
– Több dolog köt össze bennünket, visegrádiakat és magyarokat a németekkel, mint ami elválaszt. Ezért van az, hogy nyolcvan százalékban, a fő kérdésekben támogatjuk a németeket: abban, hogy egyben kell tartani az Európai Uniót, digitalizálni kell, javítani kell a versenyképességet, de még a klíma­semlegességben is egyetértünk – mondta lapunknak Kiszelly Zoltán politológus a német–magyar együttműködésről.
Címkék: Annegret Kramp-KarrenbauerCDUEurópai Néppárt (EPP)fideszNémet Kereszténydemokrata UnióNÉMET KERESZTÉNYDEMOKRATA UNIÓ (CDU)orbán viktorV4-ek